Castel ëd Rìvole

Vos an lenga piemontèisa Për amprende a dovré 'l sistema dle parlà locaj ch'a varda sì. Ël castel ëd Rìvole a l'é un-a dle residense sabàode. Ël castel as treuva a Rìvole, ch’a resto ant la sità metropolitan-a 'd Turin, Piemont. Soa mòle quadrà a dòmina la colin-a morénica ansima a la qual a së spantia la sità. Stòria Ël castel a l'ha orìgin antica: a esistìa ëd sigur già dël sécol ch'a fa XV un castel abità dai cont ëd Savòja. Ambelessì a l'ha abitaje Emanuel Filibert ch'a l'é belfé ch'a l'abia faje dij travaj. Dël 1633 Vitòrio Medeo I a l'ha fàit ancaminé n'arcostrussion su dissegn ëd Carl ëd Castlamont. Ambelessì a l'é nassuje Carl Emanuel I dël 1652; chiel-sì a l'ha falo arfé da le fondamente e a l'ha falo decoré andrinta da 'd pitor vajant. Ij travaj a son ëstàit continuà da Carl Emanuel II. An avend pijà feu e essend ëstàit dësblà durant la campagna dël 1706, la riedificassion a l'é ancaminà dal 1711 su dissegn ëd M. Garove; peui a l'ha butaje man Filippo Juvarra, ch'a l'ha ideà un proget fiamengh për Vitòrio Medeo II. Ij travaj a son ëstàit sospèis vàire vire e livrà mach dël 1793, ma ël proget grandios a sarà mai realisà tut antregh. An cost castel Carl Emanuel III a l'ha fàit saré sò pare Vitòrio Medeo II che, na vira abdicà, a smijava ch'a vorèissa torna pijé ël tròno. Dël 1812 Beatris ëd Savòja a mariava Fransesch IV duca ëd Mòdena e ël castel a passava për dòta an féod a costi-sì. Dël 1883 la comun-a a l'ha catalo për sentmila lire dai dissendent. Restaurà dël 1984, al di d'ancheuj a cudiss ël Musé d'art contemporania. Galerìa ëd foto Ël castel ëd Rìvole da nord Ël castel ëd Rìvole Mudel ëd bosch dël castel ëd Rìvole Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi